b'\n_START_ARTICLE_\nJarkko Vehni\xc3\xa4inen\n_START_PARAGRAPH_\nJarkko (JV) Vehni\xc3\xa4inen (s. 17. kes\xc3\xa4kuuta 1973 Viitasaari) on suomalainen sarjakuvapiirt\xc3\xa4j\xc3\xa4. _NEWLINE_H\xc3\xa4nen tunnetuin sarjakuvansa on Kamala luonto, jota h\xc3\xa4n tekee yhdess\xc3\xa4 puolisonsa Marja Lappalaisen kanssa. Kamalaa luontoa julkaistaan noin kahdessakymmeness\xc3\xa4 sanomalehdess\xc3\xa4, muun muassa Helsingin Sanomissa, Metrossa, Aamulehdess\xc3\xa4, Turun Sanomissa, Ilta-Sanomissa (nettiversio), Kalevassa ja H\xc3\xa4meen Sanomissa. Lis\xc3\xa4ksi Vehni\xc3\xa4inen ja Lappalainen tekev\xc3\xa4t musiikkipilakuvia Soundi-lehteen._NEWLINE_Muita Vehni\xc3\xa4isen sarjakuvia ovat Suosikissa ilmestyneet julkimosarjakuvat sek\xc3\xa4 Aikamedian julkaisemat raamattuaiheiset sarjakuvat. Vehni\xc3\xa4inen tekee my\xc3\xb6s karikatyyrej\xc3\xa4.'